SPS 4 priedas

**EKONOMIŠKAI NAUDINGIAUSIO PASIŪLYMO**

**(KAINOS IR KOKYBĖS SANTYKIO) VERTINIMO KRITERIJAI IR TVARKA**

**Atviras konkursas "Automatinės pipetės su keičiamais antgaliais su filtru (7944)"**

1. Ekonomiškai naudingiausias pasiūlymas pirkime bus išrenkamas pagal kainos ir kokybės santykį, kuris bus apskaičiuojamas pagal toliau nurodomus kriterijus ir jų parametrus bei tvarką.

**Lentelė. Ekonomiškai naudingiausio pasiūlymo (kainos ir kokybės santykio) vertinimo kriterijai**

|  |  |  |  |
| --- | --- | --- | --- |
| **Nr.** | **Ekonomiškai naudingiausio (kainos ir kokybės santykio) pasiūlymo vertinimo kriterijai ir jų parametrai** | **Lyginamasis svoris ekonominio naudingumo vertinime** | **Atitikimas reikalavimui (Pildo Tiekėjas)** |
|  | **Pasiūlymo kaina (C)** | **X=54** |  |
| **E.** | **Automatinių pipečių su filtriniais antgaliais techninių charakteristikų kriterijus (K)** | **K=46** | Šioje grafoje Tiekėjas turi nurodyti pasiūlyme pateikto dokumento pavadinimą, puslapio numerį, o tame dokumente pabraukti, nuspalvinti ar kitaip pažymėti informaciją įrodančią pasiūlymo atitikimą keliamiems reikalavimams. |
| **E-1.** | Antgalių numetimo jėga **(K1)** | L1 = 10 |  |
| **E-2.** | Antgalių sandarumo ir sistemos tikslumo charakteristikos **(K2)** | L2 = 10 |  |
| **E-3.** | Pipetės stūmoklio ergonominės charakteristikos (**K3)** | L3 = 8 |  |
| **E-4.** | Tūrio keitimo charakteristikos **(K4)** | L4 = 5 |  |
| **E-5.** | Antgalių švarumo sertifikatas **(K5)** | L5 = 6 |  |
| **E-6.** | Bioskaidi pakuotė **(K6)** | L6 = 1 |  |
| **E-7.** | Radiodažnuminis identifikatorius **(K7)** | L7 = 2 |  |
| **E-8.** | Tūrio patikros sistema **(K8)** | L8 = 4 |  |

2. Kainos kriterijų (C) perkančioji organizacija įvertins eurais (su PVM) pagal tiekėjų kainas, nurodytas pasiūlymo formoje.

3. Automatinių pipečių su filtriniais antgaliais techninių charakteristikų kriterijus (K), minimo kriterijaus parametrai (K1-K8), bus įvertinami pagal tiekėjų kartu su pasiūlymais pateiktą automatinių pipečių su filtriniais antgaliais prekių gamintojo(-ų) techninę dokumentaciją bei pagal kitą tiekėjų pateiktą objektyvią dokumentaciją (duomenis). Tačiau tiekėjų parengtos savideklaracijos dėl pasiūlymo kokybinio atitikimo ir atitinkamai pačių tiekėjų deklaruotos prekių kokybinės charakteristikos nebus laikomos pakankamu ir objektyviu dokumentu Kkokybės kriterijaus įvertinimui – į jas nebus atsižvelgiama.

4. Ekonomiškai naudingiausio pasiūlymo apskaičiavimo tvarka yra pateikiama žemiau:

4.1**. Pasiūlymo ekonominis naudingumas (S)** yra apskaičiuojamas sudedant tiekėjo pasiūlymo kainos (C) ir (K) kriterijaus balus:

S=C+K

4.2. **Tiekėjo pasiūlymo kainos (C) balas** yra apskaičiuojamas mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):



4.3. **Kriterijaus (K) reikšmės yra apskaičiuojamos** sudėjus šio kriterijaus parametrų reikšmes:

K= Ʃ K8

4.4. Kriterijaus (K) parametrų (K1-K8) reikšmės yra apskaičiuojamos suteikiant minimiems parametrams toliau nurodytus balus ir padauginant juos iš atitinkamam parametrui tenkančio parametro lyginamojo svorio (Li):

Ki = Bi ·Li

4.5. Kriterijaus (K) parametrams (K1-K8) balai (Bi) nustatomi atitinkamai arba 1, arba 0 balų, pagal žemiau pateiktą aprašymą:

* jeigu tiekėjo siūlomose automatinėse pipetėse realizuoti techniniai sprendimai, užtikrinantys, kad automatinių pipečių (kiekvieno tūrio) antgalių numetimo jėga neviršytų 6 N (arba 0,6 kg), tuomet kriterijaus (K) parametrui (K1) suteikiamas balas yra lygus 1. Kitu atveju, parametro balas yra lygus 0;
* jei tiekėjo siūlomų automatinių pipečių ir siūlomų antgalių konstrukcijose įgyvendinti konkretūs techniniai sprendimai, užtikrinantys tikslų ir sandarų antgalio uždėjimą bei tikslų skysčio pritraukimą (pavyzdžiui stūmoklio galas ir antgaliai yra cilindriniai, ar kitas sprendimas), tuomet kriterijaus (K) parametrui (K2) suteikiamas balas yra lygus 1. Kitu atveju, parametro balas lygus 0;
* jeigu tiekėjo siūlomų automatinių pipečių stūmoklyje įgyvendintas techninis sprendimas, kuris sumažina spyruoklės jėgą ir užtikrina palankesnes darbo sąlygas operatoriui, mažina profesinių rankos traumų atsiradimo galimybę, tuomet kriterijaus (K) parametrui (K3) suteikiamas balas yra lygus 1. Kitu atveju, parametro balas lygus 0;
* jeigu tiekėjo siūlomose automatinėse pipetėse pipetuojamo tūrio keitimo konstrukcija leidžia viena ranka pakeisti tūrio nustatymus ir juos fiksuoti, tuomet kriterijaus (K) parametrui (K4) suteikiamas balas yra lygus 1. Kitu atveju, parametro balas yra lygus 0;
* jei tiekėjas su filtrinių antgalių pasiūlymu pateikia sertifikatą, įrodantį, kad gamintojas atliko cheminį antgalių švarumo tyrimą ir nustatė, jog sudėtyje PGR inhibitorių nėra, o žemiau išvardintų cheminių medžiagų nėra daugiau nei:
  1. ≤ 10-5 Kunitz vienetų/µL Rnazių; ≤ 10-5 Kunitz vienetų/µL Dnazių;
  2. ≤ 0,5 pg žmogaus DNR; ≤ 0,05 pg bakterijų DNR;
  3. ≤ 0,01 EU/ml endotoksinų; ≤ 500 ng/ml proteazių;

tuomet kriterijaus (K) parametrui (K5) suteikiamas balas yra lygus 1. Kitu atveju, parametro balas yra lygus 0;

* jei tiekėjo siūlomi antgaliai gali būti tiekiami bioskaidžiose pakuotėse, tuomet kriterijaus (K) parametrui (K6) suteikiamas balas yra lygus 1. Kitu atveju, parametro balas yra lygus 0;
* jei tiekėjas siūlo automatines pipetes su automatine objektų identifikacijos sistema, pagrįsta informacijos saugojimu ir nuotoliniu perdavimu radijo bangų pagalba t.y. jei automatinės pipetėse integruotas radiodažnuminis identifikatorius bei panaudai siūlomas RFID žymos skaitytuvas su programine įranga pipečių inventorizacijai ir techninės būklės auditavimui, tuomet kriterijaus (K) parametrui (K7) suteikiamas balas yra lygus 1. Kitu atveju, parametro balas yra lygus 0.
* jei tiekėjas panaudai siūlo pipetuojamo tūrio patikros sistemą, kuri leidžia vartotojui pačiam greitai pasitikrinti pipetuojamo tūrio tikslumą tarp metrologinių ir kalibracijų procedūrų, tuomet kriterijaus (K) parametrui (K8) suteikiamas balas yra lygus 1. Kitu atveju, parametro balas yra lygus 0.